CELEX: 32005D0581
Language: et
Date: 2005-07-25 00:00:00
Title: 2005/581/EÜ: Komisjoni otsus, 25. juuli 2005, millega lubatakse isomaltuloosi turuleviimine uuendtoiduna või toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97 (teatavaks tehtud numbri K(2005) 2776 all)

29.7.2005   
            
            
               ET
            
            
               Euroopa Liidu Teataja
            
            
               L 199/90
            
         
      KOMISJONI OTSUS,
   25. juuli 2005,
   millega lubatakse isomaltuloosi turuleviimine uuendtoiduna või toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97
   (teatavaks tehtud numbri K(2005) 2776 all)
   (Ainult saksakeelne tekst on autentne)
   (2005/581/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Südzucker AG esitas 4. märtsil 2004 Saksamaa pädevatele asutustele taotluse isomaltuloosi turuleviimiseks uuendtoidu või toidu uuendkoostisosana.
            
         
               (2)
            
            
               Saksamaa pädev toiduhindamisasutus esitas 1. oktoobril 2004 esmase ohutushindamise aruande. Selles aruandes jõuti järeldusele, et isomaltuloosi kavandatud kasutusviisid on inimtoiduna kasutamisel ohutud.
            
         
               (3)
            
            
               Komisjon edastas esialgse hindamisaruande 30. novembril 2004 kõikidele liikmesriikidele.
            
         
               (4)
            
            
               Määruse (EÜ) nr 258/97 artikli 6 lõikega 4 ette nähtud 60 päeva jooksul esitati kooskõlas kõnealuse sättega toote turustamisele põhjendatud vastuväiteid. Vastuväiteid/märkusi arutati liikmesriikidega alalise komitee istungil 14. veebruaril 2005 seoses esimese taotlusega isomaltuloosi ühenduse turule viimiseks, mille esitas Cargill.
            
         
               (5)
            
            
               Isomaltuloosi sisaldavate toiduainete toitumisalase teabega märgistuse ja reklaamimise korral kohaldatakse nõukogu 24. septembri 1990. aasta direktiivi 90/496/EMÜ toidu toitumisalase teabega märgistuse kohta. (2)
               
            
         
               (6)
            
            
               Esialgse hindamisaruande alusel on kindlaks tehtud, et isomaltuloos vastab määruse (EÜ) nr 258/97 artikli 3 lõikes 1 sätestatud kriteeriumidele.
            
         
               (7)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Lisas määratletud isomaltuloos lubatakse ühenduse turule viia selle kasutamiseks toiduainetes uuendtoiduna või toidu uuendkoostisosana.
   Artikkel 2
   Sõna “isomaltuloos” lisatakse kas valmistoote märgistusele või seda sisaldavate toiduainete koostisosade loetellu.
   Sõnad “isomaltulooos sisaldab glükoosi ja fruktoosi” esitatakse hästi nähtava joonealuse märkusena, ühendatuna isomaltuloosiga tärni (*) abil. Nende sõnade kirjatüüp on vähemalt sama suur kui koostisosade loetelu.
   Artikkel 3
   Käesolev otsus on adresseeritud ettevõttele Südzucker AG Mannheim/Ochsenfurt, Maximilianstraβe 10, D-68165 Mannheim.
   
      Brüssel, 25. juuli 2005
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 43, 14.2.1997, lk 1. Määrust on viimati muudetud määrusega (EÜ) nr 1882/2003 (ELT L 284, 31.10.2003, lk 1).
   
      (2)  EÜT L 276, 6.10.1990, lk 40. Direktiivi on viimati muudetud komisjoni direktiiviga 2003/120/EÜ (ELT L 333, 20.12.2003, lk 51).
   
      LISA
      ISOMALTULOOSI SPETSIFIKATSIOON
      Määratlus
      Redutseeruv disahhariid, mis sisaldab üht osa glükoosi ja üht osa fruktoosi, mis on seotud alfa-1,6-glükosiidsidemega. Saadakse sahharoosist ensümaatilise protsessi teel. Turustatav toode on monohüdraat.
      Keemiline nimetus
      6-O-α-D-glükopüranosüül-D-fruktofuranoos, monohüdraat
      CASi number
      13718-94-0
      Keemiline valem
      C12H22O11 · H2O
      Struktuurivalem
      
         
      Valemist arvutatud molekulmass
      360,3 (monohüdraat)
      Analüüs
      Vähemalt 98 % kuivainest
      Kirjeldus
      Valge või peaaegu valge värvusega peaaegu lõhnatud magusa maitsega kristallid
      Massikadu kuivatamisel
      Kuni 6,5 % (60 °C, 5 tundi)
      Pliisisaldus
      Kuni 0,1 mg/kg
      Määramisel kasutada asjaomasele tasemele vastavat aatomiabsorptsioontehnikat. Proovi suuruse ja proovivalmistamise meetodi valik võib põhineda FNP viienda numbri (1) alajaotises “Instrumentaalsed meetodid” esitatud meetodi põhimõtetel.
      
         (1)  Food and Nutrition Paper 5 Rev. 2 – Guide to specifications for general notices, general analytical techniques, identification tests, test solutions and other reference materials. (JECFA) 1991, lk 322. Inglise keeles – ISBN 92-5-102991-1.